
Ang papuri ay kay Allah, ang Panginoon ng lahat ng nilikha. 
Ang pagpapala at pagbati ni Allah ay mapasakay Muhammad 
sampu ng lahat ng kanyang mag-anak, mga kasama, atmga 
sumusunod nang mabuti hanggang sa pagdating ng A raw ng 
Paghuhukom. 


Ang Tawheed 

Ang Tawheed ay ang pagbubukod-tangi kay Allah sa mga 
nauukol at nararapat sa Kanya. Ang Iman ay ang paniniwalang 
kalakip ang pagtanggap at pagtalima. Ang Tawheed ay nahahati 
sa tatlong bahagi: ang Tawheed Ar-Ruboobiyah, ang Tawheed 
AHJloohiyah, at ang Tawheed Al-Asma’ wa As-Sifat. 

Tawheed Ar-Ruboobiyah 

Ang Tawheed Ar-Ruboobiyah (Kaisahan ng Pagkapanginoon) 
ay ang pagbubukod-tangi kay Allah sa paglikha, paghahari, at 
pangangasiwa (o pag-uutos). Si Allah lamang ang ang 
Tagapaglikha at wala nang iba pa. Ang sabi Niya: “Mayroon pa 
bang tagapaglikha bukod kay Allah na nagtutustos ng inyong 
mga pangangailangan buhat sa langii at lupa? Walang ibang 
Diyos kundi Siya.”( 35:3). Saklaw ng kanyang paglikha ang 
nagyayari sa Kanyang mga ginawa at ang nangyayari rin sa mga 
ginawa ng Kanyang nilikha. Ang sabi Niya: “At si Allah ang 
lumikha sa inyo at sa inyong ginagawa.” (31:96) Ganoon din 
ang pamumukod-tangi Niya sa paghahari. Siya ang naghahari sa 
bawat bagay. Ang sabi Niya: “Masagana ang pagpapala Niya 
(Allah) na ang paghahari ay nasa Kanyang kamay. At Siya ay 
may kakayahan sa lahat ng bagay. "(67:1) Ang paghahari ni 
Allah ay paghaharing sumasaklaw sa lahat ng nasa kalawakan. 

Pinamamahalaan Niya ito sa paraang ninanais Niya. Tungkol 
naman sa pamumukod-tangi ni Allah sa pangangasiwa, tunay na 
si Allah ay namumukod-tangi sa pangangasiwa (o pag-uutos) 
sapagkat Siya ang nangangasiwa sa lahat ng nilikha. ang sabi 
Niya: “Tunay ngang ang paglikha at pag-uutos ay ukol sa 
Kanya lamang. Sagana ang pagpapala ni Allah t ang 
Panginoon ng lahat ng mga nilalang . ” (7:54) 

Tawheed Al-Uloohiyah 

Ang Tawheed Al-Uloohiyah (Kaisahan ng Pagkadiyos) ay 
ang pagbubukod-tangi kay Allah sa pagsamba anupa’t si Allah 
ay hindi gagawan ng tao ng kasamang sasambahin at dadaupan. 
Dahil sa Tawheed Al-Uloohiyah, kaiakip ang Tawheed Ar- 
Ruboobiyah at Tawheed Al-Asma’ wa As-Sifat (Kaisahan ng 
mga Pangalan at mga Katangian), ay isinugo Niya ang mga 
propeta. Magkagayon pa man, ang karamihan sa ipinangangaral 
ng mga propeta sa kanilang mga kababayan ay ang Tawheed Al- 
Uloohiyah. Hindi dapat pag-ukulan ng tao ng anumang uri ng 
pagsamba ang iba pa kay Allah, maging iyon man ay anghel na 
malapit (kay Allah), propetang isinugo, banal na tao, at kahit 
sinuman sa mga nilikha sapagkat ang pagsamba ay hindi 
katanggap-tanggap kung hindi inukol kay Allah. Ang sinumang 
lumubag sa Tawheed na ito ay nagiging isang di- 
mananampalatayang Mushrik* kahit patotohanan man niya ang 
Tawheed Ar-Ruboobiyah at ang Tawheed AI-Asma’ wa As-Sifat. 
Kaya ipagpalagay natin na may isang taong ganap na 
pinatotohanan ang Tawheed Ar-Ruboobiyah at ang Tawheed Al- 
Asma’ ngunit nagpupunta naman siya sa isang puntod at 
sinasamba ang nakalibang doon o pinananalanginan ito o pinag- 
aalayan ito ng hayop upang sa pamamagitan ng alay na ito 
mapalapit dito, ang taong ito ay Mushrik na di-mananampalataya 


* Ang taong nagkakasala ng shirk. 

at habampanahon na mananatili sa Impiyerno. Ang sabi ni 
Allah: “Tunay na ang sinumang nagtambal kay Allah, 
ipagkakait ni Allah sa kanya ang Paraiso at ang kanyang 
magiging uwian ay ang Impiyerno. At ang mga makasalanan 
ay walang mga tagapagsaklolo.” (5:72) Batid ng lahat ng 
nakabasa ng Aklat ni Allah na ang mga Mushrik na nakalaban 
ng Propeta (SAS) ay nagpapatotoo na si Allah lamang ang 
Panginoon at ang Tagapaglikha — wala silang pag-aalinlangan 
doon. Subalit yamang bukod pa kay Allah ay may iba pa silang 
sinasamba, dahil doon ay naging mga Mushrik sila. 

Tawheed Al-Asma* wa As-Sifat 

Ang Tawheed Al-Asma’ wa As-Sifat (Kaisahan ng mga 
Pangalan at mga Katangian) ay ang pagbubukod-tangi kay Allah 
sa mga pangalan at katangiang ipinangalan at ipinanlarawan 
Niva sa Kanyang sarili ayon sa nasasaad sa Kanyang Aklat 
(Qur’an) o sa sinabi ng Kanyang Sugo (SAS). Iyon ay sa 
pamamagitan ng pagpapatotoong tinataglay Niya ang anumang 
pangalan o katangiang pinatotohanan Niyang tinataglay Niya. 
(Ang pagpapatotoong ito ay kailangang) walang tahreef 
(pagpapalit ng kahulugan), walang ta'teel (pag-aalis ng 
kahulugan), walang takyeef (paglalarawan), walang tamtheel 
(pagtutulad). Kaya dapat paniwalaan ang (mga pangalang) 
ipinangalan niya sa Kanyang sarili sa paraang ayon sa tunay na 
kahulugan ng pangalan at hindi sa kahulugang patalinhaga. 
Halimbawa: pinangalanan ni Allah ang kanyang sarili naAl- 
Hayy Al-Qayyoom (Ang Nabubuhay at Ang Tapag-aruga) kaya 
tungkulin nating maniwala na ang Al-Hayy (Ang Nabubuhay) ay 
isa sa mga pangalan ni Allah at tungkulin nating paniwalaan ang 
katangiang tinagtalay ng pangalang ito na walang iba kundi ang 
ganap na buhay na hindi nagsimula sa wala at hindi mauuwi sa 
paglaho. Pinanglanan ni Allah ang Kanyang sarili na As-Samee' 

(Ang Nakaririnig) kaya tungkulin nating maniwala na angAs- 
Samee' ay isa sa mga pangalan Niya, na ang pagdinig ay isa sa 
mga katangian Niya, na Siya ay nakaririnig. Isa pang halimbawa 
ay ang sabi ni Allah; “At ang sabi ng mga Hudyo, Ang kamay 
ni Allah ay nakagapos. Kamay nila ang nakagapos at 
isinumapa sila sa kanilang sinabu Datapuwa r t ang dalawa 
Niyang kamay ay nakaabot Nagbibiyaya Siya sa paraang 
naisin Niya. ”(5:64) Pinatotohanan ni Allah na ang Kanyang 
sarili ay nagtataglay ng dalawang kamay na inilarawang 
nakaabot at ang ibig sabihin ay masaganang pagbibigay. 
Samakatuwid, tungkulin nating maniwala na si Allah ay may 
dalawang kamay na nakaabot upang magbigay atmagbiyaya. 
Subalit kailangang huwag nating tangkaing isipin o sabihin ang 
paglalarawan ng dalawang kamay na iyon at huwag nating itulad 
ang mga iyon sa mga kamay ng mga nilikha sapagkat ang sabi 
Niya: “Walang anumang katulad sa Kanya. At Siya ay Ang 
Nakaririnig at Ang Nakakita. ”(42:11) Ang buod ng tinalakay 
tungkol sa uring ito ng Tawheed ay: patotohanang nagtataglay si 
Allah ng mga pangalan at mga katangian na pinatotohanan 
Niyang tinataglay ng Kanyang sarili o pinatotohanan ng 
Kanyang Sugo (SAS) na tinataglay Niya, ayon sa tunay na 
kahulugan ng mga ito. Patotohanan ang mga ito nang walang 
tahreef (pagpapalit ng kahulugan), walang tamtheel (pagtutulad), 
walang takyeef (paglalarawan), at walang ta teel (pag-aalis ng 
kahulugan). 

Kondisyon Upang Maging Tanggap ang 
Paniniwala 

1. Ang pagsunod: Ang ibig sabihin nito ay kailangang ang Aklat 
ni Allah (Qur’an) at ang katururan (Sunnah) ng Kanyang 
Propeta (SAS) ang siyang batayan ng paniniwala ng isang 
Muslim. Ang paniniwala ay hindi dapat isang bulag na pagsunod 
lamang sa mga taong mabuti ang palagay sa kanila gaya ng mga 
ninuno at mga nakatatanda. 

2. Ang katapatan kay Allah sa lahat ng gawa at ang pagwawaksi 
ng pagpapakitang-tao at pagkukunyari. 

Ang Shirk* 

Ang shirk ay isang maselang bagay. Malaki ang panganib na 
naidudulot ng shirk. Ito ang nagtitiwalag sa tao sa Islam at 
nagpapalayo sa kanya sa kaligtasan. Nagbigay si Allah ng 
malaking babala laban sa shirk. Sinabi Niya na hindi patatawarin 
ang Mushrik (kung sakaling namatay siya na Mushrik), Ang sabi 
Niya; **Tunay na hindi patatawarin ni Allah na Siya ay 
tambalan (sa pagsamba) ngunit igagawad Niya ang 
kapatawaran sa anumang (kasalanan na) mababa pa roon, sa 
kaninumang naisin Mj/a. ”(4:48) Binanggit pa Niya sa ibang 
talata ng Qur’an na Kanyang ipinagkait ang Paraiso sa Mushrik 
at binantaan Niya ito ng Impiyerno. Ang sabi Niya: “Tunay na 
ang sinumang nagtambal kay Allah , ipagkakait ni Allah sa 
kanya ang Paraiso at ang kanyang magiging uwian ay ang 
Impiyerno . At ang mga makasalanan ay walang mga 
tagapagsaklolo. ” (5:72) Nabanggit ng Propeta (SAS) na ang 


*Ang shirk ay ang pagtatambal kay Allah ng anuman sa lahat ng mga nauukol at 
nararapat lamang sa Kanya. Ito ang kabaligtaran ng Tawheed. 

sinumang mamatay na hindi tumitigil sa pagdalangin sa isang 
itinambai niya kay Allah ay papasok sa Impiyerno. Ang sabi niya 
(SAS): “Ang sinumang mamatay na hindi tumitigil sa 
pagdalangin sa isang itinambai niya kay Allah ay papasok sa 
Impiyerno.” 

Ang mga Bahagi ng Shirk 

Nahahati ang shirk sa dalawang bahagi: ang malaki at ang 
maliit na shirk. 

1. Ang malaking shirk {shirk akbar) ay ang pagpapantav ng iba 
kay Allah sa mga bagay na nauukol lamang kay Allah gaya ng 
pag-aalay ng hayop, pagpapatirapa, at pananalangin. 

2. Ang maliit na shirk (shirk asghar) ay ang nasasaad sa Sunnah 
at Qur’an na tinawag na shirk subalit hindi humantong sa 
pagiging malaking shirk gaya ng pagsabi ng ‘niloob ni Allah at 
niloob mo,’ pagpapakitang-tao, at panunumpa sa iba sa halip na 
kay Allah. 

Ang Ipinagkaiba ng Malaking Shirk sa 
Maliit na Shirk 

1. Ang malaking shirk ang dahilan ng pagkawala ng gantimpala 
sa lahat ng nagawang kabutihan samantalang ang maliit na shirk 
ang dahilan ng pagkawala ng gantimpala sa nagawang 
kabutihang naugnay sa maliit na shirk. 

2. Ang nagkasala ng malaking shirk ay mananatili 
magpakailanman sa Impiyerno samantalang ang nagkasala 
naman ng maliit na shirk ay hindi kailangang manatili 
magpakailan man sa Impiyerno. 

3. Natitiwalag sa Islam ang nagkakasala ng malaking shirk 
ngunit ang mailiit na shirk ay hindi nakakapagtiwalag sa 
nagkasala nito. 

Dapat layuan ng Muslim ang malaki at maliit na shirk at 
pangalagaan ang sarili na huwag magkasala nito. 

Ilaxi sa mga Gawalng Shirk 

1* Aug pannimmpa sa iba sa hallp na kay Allah 

Ang panunumpang tinutukoy rito ay ang panunumpa sa isang 
dinadakila upang bigyang-diin ang hangaring gawin o hindi 
gawin ang isang bagay. Samakatuwid ang panunumpa sa isang 
bagay ay tanda ng pagdadakila rito. Ang pagdadakila ay 
karapatan lamang ni Allah at hindi dapat iukol sa iba. Kaya ang 
panunumpa sa iba sa halip na kay Allah ay hindi ipinahihintulot 
maging gaano man kadakila ang pinanunuumpaan gaya ni 
Propeta Muhammad (SAS) at ng Kabah. 

Nagkaisa ang hatol ng mga pantas ng Islam na ang 
panunumpa ay nauukoi kay Allah lamang o saKanyangmga 
katangian. Nagkaisa rin ang kanilang hatol na ipinagbabawal 
ang panunumpa sa iba pa kay Allah. Nabanggit sa maraming 
Hadeeth (tala ng Sunnah) sa pagbabawal sa panunumpa sa iba pa 
kay Allah. Ang isa rito ay ang sinabi ng Propeta (SAS): “Ang 
sinumang nanumpa sa iba pa kay Allah ay naging hindi na 
mananampalataya o nagtambal na sa Kanya.” 

Ang halimbawa ng panunumpang sa iba pa kay Allah na 
naging bukang bibig na ng maraming tao ay ang gaya ng sinasbi 
nila: “Sumpa man sa Propeta”, “Sumpa man sa Ka'bah”, 
“Sumpa man sa Al-Haram Ash-Shareef’, at “Sumpa man sa 
iyong buhay.” Sa mga Pilipino ay bukang-bibig ang ganitong 
panunumpa: “Isinusumpa ko sa iyo.” 

2. Ang Paggamit ng Agimat at mga Tttlad nito 

May mga taong nagkukuwintas o nagpulseras o nagsusuot ng 
mga agimat, anting-anting, galing o mga katulad nito sa pag- 
aakalang ang mga katulad nito ay nakapagpapagaling ng mga 
karamdaman o nakapagdudulat ng mabuting kapalaran at nag- 
aalis ng kamalasan o pumipigil sa kapinsalaang dulot ng 

mainggiting tingin.* Ang mga agimat ay ang mgabagay na 
hindi dapat paniwalaan ng Muslim na may matinong pag-iisip na 
ginawang lubos ni Allah sa pamamagitan ng Islam at pinalaya sa 
lahat ng uri ng paganismo at pamahiin. Ang lunas ng mga 
karamdaman ay hindi sa pamamagitan ng mga pamamaraang 
ipinagbabawal kundi sa pamamagitan ng mga pamamaraang 
ipinahihintulot kalakip ang pananalig kay Allah at ang 
paniniwalang Siya lamang ang nakapagdudulot ng nakabubuti at 
nakakasama. Ipinagbawal ng Sugo ni Allah (SAS) ang mga 


Kapag ang isang tao ay tumingin nang may paghanga sa isang tao o anumang 
bagay, maaaring ito ay magdulot ng masama sa natingnan. Ang tawag sa ganito ng 
mga Pilipino ay usog at ' ayn naman sa Arabik. Ang sinumang tao ay maaaring 
makausog o mausog. Upang huwag makausog kapag tumitingin nang may halong 
paghanga sa isang tao o anumang bagay ay magsabi ng “Ma Sha Allah, Tabarak 
Allah.” Para huwag mausog, kailangang bumigkas ng maraming mga du \a at mga 
dhikr ; lalo na sa umaga at gabi, at kailangang bumigkas ng mga talata ng Qur’an 
gaya ng ayatul kursee (ika-255 talata ng ika-2 kabanata ng Qur’an), suratul ikhlas 
(ika-112 kabanata ng Qur’an) (3x), suratul falaq (ika-113 kabanata ng Qur’an) 
(3x), suratun nas (ika-114 kabanata ng Qur’an) (3x), at saka bigkasin ang du a' na 
ito: a'oodhu bikalimaatiilaahit taammaati min sharri maa khalaq; 
bismillaahillaadhce laa yadurru ma'asmihi shay’un fil ardi wa laa fis samaa’ wa 
huwas samee'ul aleem (3x). Maaari ring bumigkas ng iba pang mga du 'a. Para sa 
karagdagang mga du'a' at mga dhikr, sumangguni sa isa pang aklat natin na 
pinamagatang: Ang Aklat ng Mga Dhikr. Kapag nausog naman o nakulam, ang 
lunas ay ang tinatawag na ruqyah. Ang ruqyah ay ang pagbasa o pagbigkas para sa 
sarili ng mga talata ng Qur’an at mga du'a' kalakip ang pagduranangwalang 
kasamang laway tuwing matapos mabigkas ang naturang talata o kabanata ng 
Qur’an at mga du a \ Kung hindi alam gawin ito ng nausog o nakulam, maaaring 
ang ibang mabuting tao ang gumawa nito para sa kanya kalakip ang pagdudura 
nang waiang kasamang laway sa nausog o nakulam. Ang lahat ng talata ng Qur’an 
ay lunas ngunit ang lalong mainam na madalas bigkasin at ulit-ultin ay ang ayatul 
kursee, suratul ikhlas, suratul falaq, at suratun naas kalakip ang pagdura nang 
waiang kasamang laway tuwing matapos mabigkas ang naturang talata o kabanata 
ng Qur’an. 

agimat. Nang may nakita siyang isang lalaking nakasuut ng 
isang singsing na yari sa tanso ay minasama niya ang ginawang 
pagsuot na iyon. 

3* Ang Pag-aalay ng Hayop sa Iba pa Kay Allah 

Ang pag-aalay ng hayop ay isang uri ng pagsamba. Ang 
pagbaling nito sa iba pa kay Allah ay isang malaking shirk. Sa 
maraming bahagi ng Qur’an ay iniugnay Niya ito sa salah. Ang 
sabi Niya: “Kaya magdasal sa iyong Panginoon at mag-alay 
(ng hayop). ” 

Ang salah ay kabilang sa pinakamainam na mga pagsambang 
pisikal at ang pag-aalay naman ng hayop ay kabilang sa mainam 
na mga pagsambang nangangailangan ng paggugol. Ang salah 
ay hindi ipinahihintulot na ibaling sa iba pa kay Allah. Ganoon 
din ang pag-aalay ng hayop, hindi ipinahihintulot na ito ay 
ibaling sa iba pa kay Allah. Ang sinumang magbaling ng isang 
uri ng pagsamba sa iba pa kay Allah, siya ay Mushrik. Ang pag- 
aalay ng hayop sa iba pa kay Allah ay kabilang sa mga 
napakalaking kasalanan. Ang sabi ng Sugo (SAS) sa isang 
Hadeeth: “Isusumpa ni Allah ang sinumang mag-alay ng 
hayop sa iba pa sa Kanya.” 

4. Ang Magagawa sa Libingan 

Ang magagawa ay dalawang uri; ang ipinahihintulot at ang 
ipinagbabawal. Ang ipinahihintulot ay ang pamamaraan ng 
Propeta (SAS) sa pagdalaw sa mga puntod. Ang mga puntod ay 
dinadalaw ng isang Muslim bilang pagsunod sa itinuturo ng 
Sunnah. Mananalangin siya para sa lahat ng nakalibing at 
lalong-lalo na para sa mga nakalibing niyang kamag-anak at 
mga kakilala. Sa ginagawa niyang ito, siya ay nagmamagandang- 
loob sa kanila sa pamamagitan ng pananalangin para sa kanila, 
paghingi ng paumanhin at kapatawaran, at awa ni Allah para sa 







kanila. Sa kanyang pagdalaw sa puntod ay nagmamagandang- 
loob din siya sa kanyang sarili sa pamamagitan ng pagsunod sa 
Sunnah at pag-aalaala sa kabilang-buhay. 

Dalawang uri ng pagdalaw ang ipinagbabawal. Ang una sa 
dalawa ay ipinagbabawal at nauuwi sa shirk gaya ng tamassuh 
(paghipo sa puntod sa pag-aakalang iyon ay may biyayang 
naidudulot) at tawassul (ang paghiling sa nakalibang na siya ay 
mamagitan kay Allah) sa nakalibing, pagdarasalsa libingan, 
pagsindi ng ilaw doon, labis na pagkahumaling sa libingan at 
labis-labis na pagmamahal sa nakalibing, at iba pang tulad nito. 
Ang mga ito ay bawal sapagkat ito ay nauuwi sa shirk. 

Ang ikalawa ay nauuuwi sa pagkawala ng pananampalataya 
gaya ng pananalangin sa nakalibing sa puntod, paghingi ng mga 
saklolo sa mga ito, paniniwala na sila ay nakapagdudulot ng 
nakabubuti at nakasasama, at paghiling sa kanila ng mga 
pangangailangan dito sa mundo at sa kabilang-buhay. Ang mga 
ito ay malaking shirk at katulad ng ginagawa ng mga pagano sa 
kanilang mga diyos-diyusan. 

Sinumang pumunta sa mga patay upang magtamo ng 
kapakinabangan o biyaya buhat sa kanila ay ginawa na silang 
mga panginoon bukod pa kay Allah. Ang nagawang shirk ng 
mga kababayan ni Noe at ng iba pang mga tao noong wala na 
sila ay ganitong uri ng shirk. 

5. Ang Pagpapahula 

Ang lahat ng manghuhula ay hindi mananampalataya kay 
Allah dahil sa pag-aangkin nilang mayroon silang kaalaman 
hinggil sa ghayb (anumang hindi nakikita tulad halimbawa ng 
mga nawawala at mga mangyayari sa hinaharap). Walang 
nakaaalam sa ghayb kundi si Allah. Ang marami sa mga 
manghuhula ay nanloloko lamang sa mga uto-uto upang 
makakuha ng pera sa mga ito. Marami ang mga pamamaraang 

ginagamit nila sa panghuhula gaya ng horoscope, pagbabasa ng 
palad. spirit of the glass , pagtingin sa bolang kristal, paggamit 
ng baraha at iba pa. Kapag ang mga manghuhula ay nagsabi ng 
isang totoo, magsasabi naman sila ng siyam na pu’t siyam na 
kasinungalingan. Ngunit ang mga hangal ay walang naaalaala 
kundi ang isang totoong sinabi ng mga bulaang ito. Kaya naman 
patuloy ang pagpunta sa mga ito ng mga tao upang malaman ang 
hinaharap, kung magtatagumpay o mabibigo sa pag-aasawa at 
negosyo, upang makita ang mga nawawala, at iba pang mga 
katulad nito. 

Ang hatol sa taong nagpapahula, kung talagang 
pinaniniwalaan nila ang hula o sinasabi ng mga manghuhula, ay 
isang di-mananampalatayang itiniwalag ang sarili sa Islam. Ang 
patunay niyon ay ang sinabi ng Propeta (SAS): “Ang sinumang 
magsadya sa isang manghuhula at maniwala sa sinabi nito ay 
naging di-mananampalataya sa ipinahayag kay Muhammad.” 
Kung sakaling ang nagpahula sa mga manghuhula ay hindi 
naman talagang naniniwala na nalalaman ng mga ito ang ghayb 
subalit ang kanyang layunin lamang ay upang manubok o 
maging ano pa man ang layunin, hindi siya magiging di- 
mananampalataya (kafir) subalit ang kanyang mga dasal (salah) 
ay hindi tatanggapin ni Allah sa loob ng 40 araw. Ang patunay 
nito ay ang sinabi ng Propeta (SAS): “Ang sinumang magpunta 
sa isang manghuhula at nagpahula rito, ang kanyang dasal ay 
hindi tatanggapin sa loob ng apat na pung araw.” 
Magkagayon pa man, tungkulin pa rin niyang magdasal kahit 
hindi tanggap ang kanyang dasal at magsisi sa kasalanang ito! 

Tayo ay nagpapakupkop kay Allah laban sa mga ikinagagalit 
niya at sa sakit ng Kanyang parusa. Ang pagpapala at pagbati ni 
Allah ay mapasakay Muhammad na siyang pinakamainam 
Niyang nilikha at gayon din sa kanyang mag-anak at mga 
kasama. 

Ang Kahulugan ng Shahadah 

Ang mga katagang nagpapahayag sa kaisahan ng Diyos o ang 
Shahadah - La Daha Illallah — ay ang saiigan ng 
pananampalatayang Islam. Ang "La Daha Elallah" ay may 
dakilang kalagayan sa Islam sapagkat ito ang una sa mga haligi 
ng Islam, ang pinakamataas na sanga sa mga sanga ng 
pananampalataya, at ang pagtanggap ni Allah ng mga gawa ng 
tao ay nakabatay sa Shahadah at sa pagkilos o paggawa ayon sa 
mga itinatadhana nito. Ang tunay na kahulugan nitong "La 
Ilaha Illallah", na hindi dapat lumihis dito ang pag-unawa, ay 
"Walang tunay na diyos kundi si Allah.” Ang Shahadah 
(Pagsaksi) o "La Ilaha Illallah" ay may dalawang saiigan: 

1. Ang pagtanggi o pagkaila at ito ay sa pamamagitan ng pagsabi 
ng "La Ilaha" o "Walang tunay na diyos", 

2. At ang pagkilala at ito ay sa pamamagitan ng pagsabi ng 
"Illallah" o "Kundi si Allah." 

Samakatuwid, ang pagsabi ng "La Ilaha" o "Walang tunay 
na diyos" ay ang pagtanggi o pagkakaila ng pagkadiyos ng 
sinuman o anuman maliban kay Allah. At ang pagsasabi ng 
"Illallah" o "Kundi si Allah" ay ang pagkilala ng pagkadiyos ni 
Allah lamang, wala nang iba pa. Kung gayon, walang 
sasambahin kundi si Allah lamang at hindi ipinahihintulot na 
ibaling ang anumang uri ng pagsamba sa iba bukod pa kay 
Allah. Kaya ang sinumang magsabi ng "La Ilaha Illallah" at 
nalalaman niya ang kahulugan nito at kumikilos sa itinatadhana 
nito gaya ng pagtanggi sa Shirk (Pagtatambal kay Allah) at 
pagkilala sa kaisahan ni Allah na may kasamang matatag na 
pananalig sa isinasaad nito at may kasamang pagkilos ayon dito, 
siya talaga ang Muslim. Ang kumikilos naman ayon sa 
itinatadhana ng "La Ilaha Elallah" ngunit hindi naniniwala rito 
ay Munafiq (Nagpapanggap na Muslim). At ang sinumang 

kumikilos nang salungat sa itinatadhana ng "La Ilaha Illallah" 
gaya ng paggawa ng Shirk (Pagtatambai kay Allah), siya ay 
Mushrik (Taong nagtatambal kay Allah) na at Kafir (Taong ayaw 
o tumatangging sumapalataya kay Allah) pa kahit bigkasin pa 
man niya ang Shahadah. 

Ang Kahalagahan ng La Ilaha Illallah 

1. Ang pagsampalataya sa La Ilaha Illallah (Shahadah) ang 
dahilan kung bakit hindi mananatili habang panahon sa 
impiyerno ang taong naging karapatdapat sa impiyemo. 

2. Alang-alang sa Shahadah, ang Jinn at Tao ay nilalang. Ang 
sabi nga ni Allah: " Nilalang Ko lamang ang Jinn at ang Tao 
upangAko ay sambahin nila," (51:56) 

3. Alang-alang sa Shahadah ang mga Sligo ay ipinadala at ang 
makalangii na mga kasulatan ay ipinahayag. 

4. Ito ang susi ng pangangaral at pag-aanyaya ng mga propeta ni 
Allah sapagkat ang lahat ng mga propeta ay ito ang ipinangaral. 
At tulad ng nasasaad sa Banal na Qur'an, ang bawat isa sa kanila 
ay nagsasabi sa mga taong pinangangaralan nila: "Sambahin 
ninyo si Allah , wala kayong ibang diyos maliban sa Kanya." 
(7:73) 

5. Ito ang pinakamainam na katagang binabanggit sa paggunita 
kay Allah gaya na rin ng sabi ng Propeta (SAS): "Ang 
pinakamainam na sinabi ko at ng mga propeta na nauna sa 
akin ay f La Ilaha Illallah Wahdahu La Shareeka Lah’ 
(Walang tunay na diyos kundi si Allah — tanging Siya 
lamang, wala Siyang katambal)." 

Ang Pitong Kondisyon ng La Ilaha Illallah 

Sinabi ng mga pantas ng Islam na may pitong kondisyon sa 
pagsasabi ng "La Ilaha Illallah" at hindi magiging katanggap- 
tanggap ang pagbigkas lamang nito kung hindi isasaalang-alang 
ang mga sumusunod: 

1. Aug Kaaiaman 

Ang ibig sabihin ng kaaiaman ay ang mabatid ang kahulugan 
ng pagkakaila o pagtanggi (na may iba pang diyos) at ang 
pagkilala (na si Allah lamang ang diyos) at ang mabatid ang 
wastong pagkilos ayon sa kinakailangan. Samakatuwid, kung 
nalalaman ng isang tao na si Allah lamang ang Diyos at ang 
pagsamba sa iba ay walang saysay at siya ay kumikilos ayon sa 
kanyang nalalaman, talagang nalalaman niya ang kahulugan 
nito. 

2. Ang Katiyakan 

Ito ay nangangahulugang ang Shahadah ay bibigkasin nang 
may katiyakang nagdudulot ng kapanatagan sa puso na hindi 
pinapasukan ng anumang mga pag-aalinlangang ikinakalat ng 
mga demonyong tao at mga demonyong jinn. Kinakailangang 
sabihin ito nang may matatag na paniniwala sa mga 
ipinahihiwatig nito. 

3. Ang Pagtanggap 

Ang ibig sabihin ng pagtanggap ay tatanggapin ng puso at 
ng dila ang lahat ng itinatadhana ng Shahadah. Kaya 
paniniwalaan ang lahat ng ipinahayag ni Allah at ang lahat ng 
sinabi ng Kanyang Sugo (SAS), tatanggapin ang lahat ng iyon, at 
walang tatanggihang anuman. Pumapasok sa pagtanggi atdi- 
pagtanggap ang sinumang tumututol o tumatanggi sa ilang mga 
kautusan at kaparusahan ng Sharee'ah (Batas ng Islam). Ang 
halimbawa nito ay ang tumututol sa parusang iginagawad sa 
salang pagnanakaw o pangangalunya, o sa legalidad ngpag- 
aasawa ng higit sa isa o sa paraan ng paghahati ng mana, at iba 
pa. Ang lahat ng ito ay pagtututol at di-pagtanggap sapagkat 
sinabi ni Allah na: "Hindi nararapat sa isang lalaking 
mananampalataya ni sa isang babaeng mananampalataya, 







kapag may itinakda si Allah at ang Kanyang sugo 9 na mayroon 
pa silang ibangpipiliin sa kanilangpagpapasiya." (33:36) 

4. Ang Pagtalimang Salnngat sa Pagpapabaya 

Iyon ay ang pagtalima sa ipinahihiwatig ng "La Haha 
IHallah". Ang pagkakaiba ng pagtalima at ang pagtanggap ay 
ang pagtanggap ay ang pagpapakita ng pagsunod sa 
pamamagitan ng salita, samantalang ang pagtalima ay ang 
pagsunod sa pamamagitan ng paggawa o pagkilos. Kapag 
nalalaman ng isang tao ang kahulugan ng "La Ilaha Dlallah", 
ganap na nanampalataya rito, at tinanggap ito ngunit hindi 
tumalima, hindi sumunod, hindi nagpasakop, at hindi ginawa 
ang itinatadhana ng kanyang nalaman, ang lahat ng iyon ay wala 
ring mabuting maidudulot sa kanya. 

5. Ang Katapatan 

Ito ay ang katapatan kay Allah. Ito ay nangangahulugang 
dapat maging tapat ang isang tao sa kanyang pananampalataya at 
tapat sa kanyang mga pinaniniwalaan. Ang sabi nga ni Allah: 
"O mga sumasampalataya , matakot kayo kay Allah at maging 
kasama ng mga tapat" (9:119) Samakatuwid, kungbinigkas 
man ng isang tao ang Shahadah sa pamamagitan ng kanyang 
dila ngunit tinanggihan naman ng puso ang ipinahihiwatig nito, 
ang Shahadah na ito ay hindi makapagliligtas sa kanya sa halip 
ay pumapa^ok lamang siya sa hanay ng mga Munafiq 
(Nagpapanggap na Muslim). 

6. Ang Kawagasan ng Hangarin 

Ito ay ang paglilinis ng tao ng kanyang gawa o kilos sa lahat 
ng uri ng Shirk (ang pagtatambal kay Allah) sa pamamagitan ng 
mabuting hangarin. Ito ay nangangahulugang wagas na 
mamumutawi sa kanya ang mga salita at mga gawa alang-alang 
kay Allah at sa layuning makamit ang kasiyahan ni Allah nang 
walang halong pagpapakitang-tao o hangaring mapuri ng tao o 

paghahangad na magtamo ng kapakinabangan o layuning 
makasarili o pagnanasang hayag o lihim o pagkilos dahil sa 
udyok ng pagmamahal sa isang tao o pananaw sa buhay o 
prinsipyo o patidong sinusunod ng walang pagsasaalng-alang ng 
patnubay buhat kay Allah. Ang lahat ng mga gawa ay kailangang 
gawin sa paghahangad na makamit ang kasiyahan ni Allah. 
Hindi dapat ibaling ang puso sa kahit sinumang nilikha sa 
pagnanais na makamit ang gantimpala nito o pagpapasalamat 
nito. 

7. Ang Pagmamahal 

Ang tinutukoy rito ay ang pagmamahal sa dakilang prinsipyo 
ng "La Iiaha Illallah", sa ipinahihiwatig nito, at sa itinatadhana 
nito. Samakatuwid, mamahalin si Allah at ang Sugo Niya (SAS) 
at pangingibabawin ang pagmamahal sa Kanilang dalawa higit 
sa lahat ng pagmamahal sa kaninuman. Gagampanan ang mga 
kondisyonng hinihingi ng pagmamahal na ito at ang mga 
kinakailangan dito. Kaya mamahalin si Allah nang may 
kasamang pagpipitagan, pagdakila, takot, at pag-asa. Mamahalin 
ang mga pook na minamahal ni Allah tulad ng Makkah, 
Madinah, at ang mga Masjid -- sa kabuuan; ang mga panahon 
tulad ng buwan ng Ramadan, sampung araw sa buwan ng Dhul 
Hijjah (Ang unang sampung araw sa huling buwang ng 
kalendaryo ng Islam); ang mga sugo, mga anghel, mga taong 
matatapat, mga Shaheed (Taong namatay na nakikipaglaban 
alang-alang kay Allah), at mga mabubuting tao; mga gawaing 
panrelihiyon tulad ng Salah, Zakah, Sawm (Pag-aayuno), Hajj 
(Pagdalaw sa Makkah kahit minsan lamang sa tanang buhay), at 
marami pang iba; ang mga pag-usal tulad ng Dhikr (Pag-usal ng 
mga pagpupuri kay Allah at mga panalangin sa Kanya) at 
pagbabasa ng Qur'an. Ang pagmamahal ay nangangahulugan din 
na mamahalin ang mga minamahal ni Allah nang higit kaysa 
minamahal ng sarili, mga pinakaaasam-asam nito, at mga 

minimithi nito. Bahagi rin ng pagmamahal ang kasuklaman ang 
kinasusuklaman ni Allah. 

Ang Kahulugan ng Muhammad Rasulullah 

Ang "Muhammad Rasulullah” o "Si Muhammad ay Sugo ni 
Allah" ay nangangahulugang Siya ay isinugo ni Allah at siya ang 
kahuli-hulihan sa mga Propeta. Pinaniniwalaan natin ang sinabi 
niya, ipinatutupad natin ang ipinag-utos niya, iwinawaksi natin 
ang ipinagbawal niya, at sinasamba natin si Allah ayon sa 
kanyang itinuro. Siya ang lingkod at Sugo ni Allah kaya 
tungkulin nating mahalin siya. At ang pagmamahal sa kanya ay 
ang pagsunod sa kanya sapagkat ang lahat ng kanyang dinalang 
katuruan ay kay Allah lamang nagbuhat at hindi sa ganang 
kanyang sarili lamang. 

Maikling Pagpapaliwanag ng mga Haligi 
ng Pananampalataya 

Nalalaman natin, batay sa mga katibayan buhat sa Qur'an at 
Hadeeth, na ang mga gawa at mga salita ay nagiging tama at 
tanggap lamang kapag nagmula sa wastong paniniwala. 
Samakatuwid, kung ang paniniwala ay hindi tama, mawawalan 
ng saysay ang lahat ng mga gawa at salitang nagmula rito gaya 
ng sabi ni Allah: "At ang sinuman ang tumanggi sa 
pananampalataya, nawalan na ng kabuluhan ang kanyang 
gawa at siya , sa kabilang buhay , ay kabilang sa mga talunan." 
(5:5) At ang sabi pa Niya: "At ipinahayag sa iyo (Muhammad), 
at sa mga nauna sa iyo, na kung ikaw ay magtatambal (kay 
Allah) ay tunay ngang mawawalan ng kabuluhan ang iyong 
gawa at mapabibilang ka sa mga talunan." (39:65) 

Ipinakikita ng aklat ni Allah at ng Hadeeth ng Kanyang Sugo 
(SAS) na ang wastong paniniwala ay nakabatay sa paniniwala: 











1. Kay Allah, 

2. Sa Kanyang mga anghel, 

3. Sa Kanyang mga aklat, 

4. Sa Kanyang mga Sugo, 

5. Sa kabilang buhay at 

6. Sa itinakdang kapalaran — ang mabuti at masama nito. 

Ang anim na ito ang saligan ng wastong paniniwala na 

nasasaad sa Qur'an at dahil dito ay isinugo ni Allah ang Kanyang 
Sugo na si Muhammad (SAS). 

Ang Paniniwala kay Allah 

Bahagi ng pananampalataya kay Allah-ay ang maniwala na 
Siya ang tunay na Diyos at Siya lamang ang karapat-dapat na 
sambahin at wala nang iba pa sapagkat Siya ang lumikha sa 
sangkatauhan, ang nagbibigay ng mabuti sa kanila, ang 
nagbibigay ng kanilang mga pangangailangan, ang nakaaalam 
ng kanilang inililihim at inihahayag, ang may kapangyarihang 
maggantimpala sa masunurin sa kanila at magparusa sa suwail 
sa kanila. Alang-alang sa pagsamba ay nilikha ni Allah ang Jinn 
at Tao at inatasan silang Siya lamang ang sambahin. Ang sabi 
Niya: "At nilikha Ko lamang ang Jinn at ang Tao upang Ako'y 
sambahin nila. (51:56) Ipinadala ni Allah ang mga Sugo at 
ipinahayag Niya ang mga kasulatan upang ilahad ang 
katotohanang ito at upang anyayahan ang mga tao na Siya 
lamang ang sambahin at upang bigyang-babala sila laban sa 
pagsalungat dito. Ang sabi Niya: "At nagpadala kami sa bawat 
bansa ng sugo (na angpangaral ay): 'Sambahin ninyo si Allah 
at iwasan ninyo ang diyos-diyusan .(16:36) 

Ang tunay na pagsamba ay ang ibukod-tangi si Allah sa lahat 
ng uri ng pagsambang isinasagawa ng tao gaya ng panalangin, 
takot, pag-asa, dasal (Salah), pag-aayuno (Sawm), pag-aalay ng 
hayop, panata at iba pang mga uri ng pagsamba. Ang pagsamba 
sa Kanya ay sa pamamaraang may pagpipitagan sa Kanya at sa 

pamamaraang batay sa pag-asa at takot na may kasamang lubos 
na pagmamahal sa Kanya at pagpapakumbaba sa Kanyang 
kadakilaan. Ang karamihan sa mga talata ng Qur’an ay 
naglalahad ng katotohanang ito tulad halimbawa ngsinabini 
Allah: " Samakatuwid ' sambahin mo nang tapat si Allah . 
Tunay na ang Relihiyon (pagsamba at pagsunod) ay para kay 
Allah lamang . (39:2-3); "At iniatas ng inyong Panginoon na 
wala kayong ibang sasambahin kundi Siya lamang. " (17:23) 

Bahagi rin ng pananampalataya kay Allah ang maniwala sa 
lahat ng mga tungkulin at obligasyong ibinigay Niya sa tao gaya 
ng limang haligi ng Islam. Ang limang haligi ng Islam ay: 

1. Ang pagsaksi na walang tunay na Diyos kundi si Allah at 
si Muhammad ay Sugo ni Allah, 

2. Ang pagsasagawa ng Salah, 

3. Ang pagbibigay ng Zakah, 

4. Ang pag-aayuno sa buwan ng Ramadan, at 

5. Ang pagsasagawa ng Hajj 0 pagdalaw sa Sagradong Bahay 
ni Allah sa Makkah para sa sinumang may kakayahang isagawa 
iyon. 

Mayroon pang ibang mga tungkulin na nabanggit sa 
Sharee’ah o batas ng Islam na dapat isagawa rin. At ang 
pinakamahalaga at pinakadakila sa limang haliging ito ng Islam 
ay ang ’’pagsaksi na walang tunay na Diyos kundi si Allah at si 
Muhammad ay Sugo ni Allah." 

Ang Paniniwala sa mga Anghel 

Ang kabuuan at ang detalye ng mga pahayag hinggil sa 
kanila ay kailangang paniniwalaan. Naniniwala ang mga Muslim 
na nilalang ni Allah ang mga anghel upang sumunod lamang sa 
Kanya. May iba't ibang tungkulin ang mga anghel. Mayroon sa 
kanila na mga itinalaga upang pumasan ng Trono ni Allah, mga 
itinalaga upang magbantay sa paraiso at impiyemo, at mayroong 
mga tagapagtala ng mga gawa ng tao. Naniniwala ang mga 

Muslim sa mga anghel na binanggit mismo ni Allah at ng 
Kanyang Sugo (SAS) gaya halimbawa nina Jibreel, Meekaeel, 
Malik na tagapagbantay ng impiyerno, Israfeel na nakatalaga sa 
pag-ihip ng tambuli. Ang mga ito ay nabanggit sa Hadeeth. 
Nabanggit din sa Hadeeth, ayon kay A'ishah (RA), na sinabi ng 
Propeta (SAS): "Nilikha ang mga anghel buhat sa liwanag, 
nilikha ang mga jinn buhat sa apoy na walang usok, at 
nilikha si Adan ayon sa nailarawan na sa inyo (nilikha siya 
buhat sa alabok)." 

Ang Paniniwala sa mga Aklat 

Sa kabuuan. kailangang maniwala na si Allah ay nagpahayag 
ng mga aklat sa kanyang mga propeta at mga sugo upang 
ipaliwanag sa sangkatauhan ang Kanyang karapatan at upang 
anyayahan sila na sa Kanya lamang sumamaba. Naniniwala ang 
mga Muslim sa mga aklat na ang mga pangalan ay binanggit 
mismo ni Allah tulad ng Tawrah (ang pangalan ng aklat na 
ipinahayag kay Moises (AS)), ang Zaboor (ang aklat na 
ipinahayag ka David (AS)), Injeel (ang ipinahayag kay Jesus 
(AS)), at ang Qur'an (ang ipinahayag kay Muhammad (SAS)). 

Ang Qur'an ang pinakamainam sa lahat ng mga kasulatan at 
ang pinakahuli sa lahat. Ang Qur'an ang tagapangalaga ng mga 
sinaunang aklat at ang nagpapatotoo sa mga ito. Ito ang 
kailangang sundin at gawing batas ng samabayanang Muslim 
kasama ng mga Sunnah ng Sugo (SAS) na napatunayang totoo 
sapagkat ipinadala ni Allah ang Kanyang Sugo na si Muhammad 
(SAS) bilang Sugo sa lahat ng jinn at tao at ipinahayag Niya rito 
ang Qur'an upang siyang humatol sa kanila. Ginawa ni Allah 
ang Qur’an na gamot sa mga puso at tagapagbigay-linaw sa lahat 
ng bagay, patnubay, at habag para sa mga sumasampalataya. Ang 
sabi ni Allah: "At ito angpinagpalang aklat (Qur'an) na anting 
ipinahayag, kaya sundin ninyo ito at magkaroon kayo ng takot 
(kay Allah) upang kayo'y kahabagan." (6:155) Ang sabi pa 

Niya: "Ipinadala namin sa iyo (Muhammad) ang aklat 
(Qur'an) upang maging tagapagbigay-linaw sa lahat ng bagay f 
at bilang pat nub ay y habag, at magandang balita para sa mga 
Muslim . "(16:89) 

Ang Paniniwala sa mga Sago 

Kailangang maniwala sa mga Sugo, sa kabuuan at sa detalye. 
Samakatuwid, naniniwala ang mga Muslim na si Allah ay 
nagpadala sa mga tao ng sugo na buhat sa kanila bilang 
tagapaghatid ng magandang balita, tagapagbabala, at tagapag- 
anyaya sa katotohanan. Ang sinumang tumugon sa kanila ay 
magtatamo ng kaligayahan at ang sinumang sumalungat sa 
kanila ay mabibigo at magsisisi. Ang pinakahuli at 
pinakamainam sa lahat ng mga Sugo ay ang ating Propeta na si 
Muhammad bin Abdullah (SAS) gaya ng sabi ni Allah: "At 
nagpadala kami sa bauat bansa ng sugo (na ang pangaral ay): 
'Sambahin ninyo si Allah at iwasan ninyo ang diyos-diyusan ." 
(16:36) Ang binanggit ni Allah sa kanila o napatunayang 
binanggit ng Sugo ni Allah (SAS) ay tiyakang pinaniniwalaan ng 
mga Muslim tulad nina Noah, Hud, Salih, Abraham at iba pa — 
Ang pinakamainam na pagpapala at pinakadalisay na pagbati ay 
sumakanilang lahat at gayundin sa ating Propeta. 

Ang Paniniwala sa Kabilang Buhay 

Tungkol naman sa paniniwala sa kabilang buhay, napapaloob 
dito ang paniniwala sa lahat ng sinabi ni Allah at ng Kanyang 
Sugo (SAS) na may kinalaman sa mangyayari matapos ang 
kamatayan gaya halimbawa ng pagtatanong na daranasin ng 
namatay sa loob ng libingan (tatanungin siya kung sino ang 
kanyang Panginoon, kung sino ang kanyang Propeta, at kung ano 
ang kanyang relihiyon), ang pagdurusa o kaginhawahang 
daranasin sa libingan, at sa mga mangyayari sa araw ng 
pagkabuhay na muli gaya halimabawa ng mga kahila-hilakbot na 
mga bagay, mga paghihirap, pagtawid sa Sirat (daang manipis pa 

sa buhok at matalas pa sa espada na itatayo sa ibabaw ng 
impiyerno), timbangan ng mga gawa, pagsisiyasat, pagbibigay ng 
gantimpala o parusa, paglalahad ng aklat ng mabuti't masamang 
gawa sa harap ng mga tao anupa’t mayroon sa kaniiang kukunin 
ang kanyang aklat ng mga gawa sa pamamagitan ng kanang 
kamay o kaliwang kamay o dili kaya'y kukunin mula sa likuran. 
Napapaloob din dito ang paniniwala sa lawa ng Propeta (SAS) 
(na kapag ininuman ng kanyang mga tagasunod sila ay hindi na 
mauuhaw magpakailan man), ang paniniwala sa paraiso at 
impiyerno, ang paniniwala na makikita at makakausap ng mga 
mananampalataya ang kaniiang Panginoon, at iba pang mga 
nasasaad sa Qur'an at mga Hadeeth ng Sugo ni Allah (SAS). 
Kailangang sampalatayaan at paniwalaan ang lahat ng mga ito 
sa paraang ipinaliwanag ni Allah at ng Kanyang Sugo (SAS). 

Ang Paniniwala sa Ifinakdang Kapalaran 

Napapaloob sa paniniwala sa itinakdang kapalaran ang apat 
na bagay: 

1. Alam ni Allah ang nangyari, nangyayari, at mangyayari. Alam 
Niya ang mga kalagayan ng mga tao, ang mga makakamit nila sa 
daigdig, ang taning ng kaniiang buhay, ang kaniiang mga gawa, 
at iba pang mga bagay-bagay na hindi nalilingid sa Kanya. 

Ang sabi nga Niya: "Tunay na nalalaman ni Allah ang bawat 
bagay. " (8:75) 

2. Isinulat ni Allah ang lahat ng itinakda at itinadhana Niyang 
mangyari gaya ng sabi Niya: "At ang lahat ay itinala namin sa 
ntalinaw na aklat" (36:12) 

3. Ang paniniwala sa nangingibabaw na kalooban ni Allah; kaya 
kung ano ang niloob niya ay siyang mangyayari at ang hindi niya 
niloob ay hindi manyayari gaya ng sabi Niya: "Ginagawa ni 
Allah ang anumang ninanais Niya . " (22:18) 

4. Siya ang naglalang sa lahat ng bagay; walang ibang 
tagapaglikha bukod sa Kanya at walang ibang Panginoon 
maliban sa Kanya gaya ng sabi Niya: "Si Allah ang 
tagapaglalang ng lahat ng bagay at siya ang tagapagtaguyod sa 
lahat ng bagay ." (39:62) 

Ang mga Nakasisira sa Pagka-Muslim 

Dapat na iyong mabatid, kapatid sa Islam, na inobligani 
Allah ang sangkatauhan na pumasok sa Islam, manatili rito, at 
mag-ingat sa mga bagay na sumasalungat dito. Ipinadala Niya 
ang kanyang Propeta na si Muhammad (SAS) upang ipangaral 
ang mga nabanggit. Ipinabatid din Niya na ang sinumang 
tumalikod sa Kanyang mensahe ay maliligaw. Nagbigay babala 
Siya sa maraming mga talata ng Qur'an hinggil sa mga sanhi ng 
pagtalikod sa Islam, mga uri ng Shirk (pagtatambal kay Allah), 
at mga dahilan ng pagkawala ng pananampalataya. Ang 
pinakamaselan at pinakamadalas na mangyaring mga bagay na 
nakasisira sa pagkamuslim ng isang tao ay ang sampung 
sumusunod na babanggitin natin sa maikling mga salita para sa 
iyo. 

1. Ang Shirk o pagtatamabal sa pagsamba kay Allah. Ang sabi 
niAllah: "Tunay na hindi patatawarin ni Allah na Siya ay 
tantbalan , ngunit igagawad Niya ang kapatawaran sa anumang 
(kasalanan) maliban pa roon sa kaninumang naisin Niya, " 

(4:48) 

2. Ang gumawa ng mga tagapamagitan sa kanya at kay Allah — 
dumadalangin sa mga ito, humihiling sa mga ito na mamagitan 
kay Allah para sa kanya, at nananalig sa mga ito — ay naging 
Kafir (tumatangging sumampalataya o hindi sumasampalataya). 

3. Ang hindi nagtuturing na mga Kafir ang mga Mushrik 
(sumasamba sa iba bukod pa kay Allah) o nag-aalinlangang sa 

pagiging Kafir nila o nagtuturing na tama ang kanilang 
paniniwala ay naging Kafir na rin. 

4. Ang naninivvala na ang patnubay na iba sa patnubay ng 
Propcta (SAS) ay mas perpekto pa kaysa patnubay ng Propeta 
(SAS) o ang batas na iba sa batas na ipinahayag sa Propeta 
(SAS) ay mas mabuti pa kaysa batas na ipinahayag sa Propeta 
(SAS) gaya ng ginagawa na iba na mas tinatangkilik pa ang 
batas ng mga naghahari-harian kaysa batas ni Allah ay naging 
Kafir na. 

5. Ang nasusuklam sa mensaheng hatid ng Sugo (SAS), kahit 
sabihin pang ginagampanan niya ito, ay naging Kafir na ayon sa 
sinabi ni Allah; "Iyon ay dahil sa kinasuklaman nila ang 
ipinahayag ni Allah kaya nawalan na ng kabuluhan ang 
kanilang mga gawa. (47:9) 

6. Ang humahamak sa anuman sa katuruan ng Sugo (SAS) o sa 
gantimpala o kaparusahan ng anumang gawa ay naging Kafir na. 
Ang batayan nito ay ang sinabi ni Allah: "Sabihin, f si Allah at 
ang Kanyang Sugo ba ang inyong tinutuya? Huwag na kayong 
magdahilan pa; naging hindi na kayo mananampalataya 
matapos na kayo ay sumapalataya." (9:65-66) 

7. Ang pagsangkot sa salamangka pati na sa pangagayuma. 

8. Ang pagpanig at pakikipagtulungan sa mga Mushrik laban sa 
kapwa mga Muslim. Ang patunay ay ang sinabi ni Allah: "At 
kung sinuman sa inyo na ginagawa sila (mga di¬ 
man an amp al at ay a) na mga Walee (tagatangkilik, kakampiat 
iba pa), siya ay magiging kasama na nila . Tunay na hindi 
pinapatnubayan ni Allah ang mga makasalanan (o Kafir)." 
(5:51) 

9. Ang naniniwala na may mga piling tao na maaaring hindi 
masaklawan ng Sharee’ah o batas na ipinahayag kay Muhammad 
(SAS) ay naging isa nang Kafir ayon na rin sa sinabi ni Allah: 
"Ang sinumang maghangad ng relihiyong iba sa Islam; kailan 

man ay hindi iyon matatanggap sa kanya at sa kabilang buhay 
ay mapabibilang siya sa mga talunan. " (3:85) 

10. Ang pagtalikod sa relihiyon ni Allah (Islam) sa pamamagitan 
ng hindi pag-aaral nito at hindi pagkilos ayon sa mga katuruan 
nito. Ang patunay ay ang sinabi ni Allah: "At sinopa ang lalong 
makasalanan kundi ang pinaalalahanan na hinggil sa mga 
Ayah (pahayag , patunay, oral, at tanda) ng kanyang 
Panginoon subalit tinalikuran ang mga ito? Tunay na Kami , sa 
mga salarin (kriminal, di-man an ampalataya, pagano, 
makasalanan , at ibapa), ay maghihigantL " (32:22) 

Walang pinagkaiba ang taong nagbibiro o seryoso o natatakot 
maliban sa taong napilitan na nakagawa ng alinman sa mga 
nabanggit na nakasisira sa pagiging ganap na Muslim. Ang lahat 
ng ito ay lubhang nagiging mapanganib at lubhang madalas 
mangyari. Samakatuvvid, nararapat lamang na mag-ingat at 
matakot ang isang Muslim sa makagawa ng alinman na mga 
nabanggit. 

Napapaloob sa pang-apat ang sinumang naniniwala na ang 
mga patakaran o mga batas na gawa-gawa ng tao ay mas 
magaling pa sa batas ng Islam o ang patakaran ng Islam ay hindi 
angkop na pairalin sa ikadalawampung siglo (sa ngayon) o ito 
ang siyang dahilan kung bakit napag-iiwanan ng panahon ang 
mga Muslim o kailangang limitihan ang batas ng Islam sa 
relasyon ng tao sa kanyang Panginoon at hindi dapat na 
manghimasok 3ng batas ng Islam sa iba pang mga aspeto ng 
buhay. 

Napapaloob din sa pang-apat ang naniniwalang ang 
pagpapatupad ng mga alituntunin ni Allah hinggil sa pagputol 
ng kamay ng magnanakaw o pagbato hanggang sa mamatay ang 
taong may asawa na nangalunya ay hindi angkop sa 
kasalukuyang panahon. Napapaloob din dito ang sinumang 
naniniwala na maaaring pairalin ang batas, na iba sa batas ng 




Maa PmanimmlaoH Sa Islam 



Allah, sa larangan ng pakikitungo sa kapwa o pagpaparusa ng 
mga krimen o maging anupaman iyon at kahit sabihinpang 
hindi siya naniniwala na iyon ay mas mainam pa sa batas ni 
Allah dahil kapag nagkagayon ay itinuturing na niyang di-bawal 
ipinagbawal ni Allah. Ang nagtuturing na hindi bawal ang 
malinaw na ipinagbawal sa Islam tulad ng pangangalunya, pag- 
inom o pag-gamit ng anumang nakalalasing o nakalalango, 
pagpapatubo sa utang, at pagpapairal sa mga patakarang taliwas 
sa batas ni Allah ay isang Kafir ayon sa pagkakaisa ng mga 
Muslim. 

Hang Mahahalagang mga Panto 

A. Ang pinagbabatayan ng mga pinaniniwalaan sa Islam ay ang 
Aklat ni Allah (Qur'an), ang Sunnah ng Kanyang Sugo (SAS), at 
ang Ijma (napagkaisahan) ng mga mabubuting Salaf (As-Salaf 
As-Salih)* 

B. Ang bawat Sunnah ng Sugo (SAS) na napatunayang tunay ay 
kinakailangang tanggapin. 

C. Ang lahat ng mga pangunahing katuruan (Usooluddeen) ay 
nilinaw na ng Propeta (SAS) at walang karapatan ang simunan 
na gumawa o magpasok ng bago at sabihing ito ay bahagi ng 
katuruan. 

D. Ang pagtalima nang hayagan o palihim kay Allah at sa 
Kanyang Sugo (SAS) ay isang tungkulin. 

E. Ang patakaran hinggil sa mga pangalan at mga katangian ni 
Allah ay: "Ang mga pangalan at mga katangian na kinilala ng 
Kanyang Sugo (SAS) ay kikilalanin nang hindi bibigyang 
pakahulugan (Takyeef), hindi ihahalintulad (Tamtheel), at 

*Ang Salaf: Sila ang mga taong nangunguna sa samabayanang Muslim na 
kinabibilangan ng mga Sahabah (RA) ng Propeta (SAS), mga tagasunod ng mga ito, 
at ang mga Imam ng Islam sa unang tatlong siglo ng Islam. Ang katawagang ito ay 
itinataguri rin sa sinumang ginagawang huwaran ang Salaf. 

tatanggihan ang tinanggihan ni Allah para sa Kanyang sarili at 
ang tinanggihan ng Kanyang Sugo (SAS). 

F. Ang sinumang maniwala sa Wahdatul Wujud (Paniniwalang 
si Allah ay ang lahat ng bagay at ang lahat ng bagay si Allah. Ito 
at tinatawag na Pantheism sa Ingles.) at sa pagpasok at pagsanib 
ni Allah sa alinman sa kanyang mga nilikha ay nawalan na ng 
pananampalataya at lumabas sa Islam. 

G. Walang nakaaalam sa Ghayb (Mga bagay na di-nakikita) 
kundi si Allah lamang. At nawawala ang pananampalataya ng 
sinumang naniniwala na maliban pa kay Allah ay mayroon pang 
nakaaalam sa Ghayb. Ngunit naniniwala tayong ipinaalam ni 
Allah sa ilan sa kanyang mga Sugo ang ilang bagay tungkol sa 
Ghayb. 

H. Ang paniniwala sa mga manghuhula (na gumagamit ng 
baraha, bolang kristal, palad, horoscope, at maging ano pa man) 
ay kawalan ng pananampalataya. At ang pagsadya at pagpunta sa 
kanila ay isang pangunahing kasalanan. 

I. Hindi ipinahihintulot na sabihin o paniwalaan nang tiyakan na 
ang isang tao ay papasok sa paraiso o impiyerno maliban na 
lamang kung malinaw na sinabi sa Qur'an o Hadith. 

